ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องกำหนดรายการย่อที่ต้องมีในงบการเงินพ.ศ. ๒๕๕๔[๑] อาศัยอำนาจตามความในมาตรา ๑๑ วรรคสาม แห่งพระราชบัญญัติการบัญชี พ.ศ.๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมพัฒนาธุรกิจการค้าโดยความเห็นชอบของรัฐมนตรีว่าการกระทรวงพาณิชย์ออกประกาศไว้ดังต่อไปนี้ข้อ ๑ให้ยกเลิกประกาศกรมพัฒนาธุรกิจการค้า เรื่องกำหนดรายการย่อที่ต้องมีในงบการเงิน พ.ศ. ๒๕๕๒ ลงวันที่ ๓๐ มกราคม พ.ศ. ๒๕๕๒ข้อ ๒งบการเงินของผู้มีหน้าที่จัดทำบัญชีดังต่อไปนี้ต้องมีรายการย่อตามที่กำหนดในแบบที่แนบท้ายประกาศฉบับนี้ คือ(๑) ห้างหุ้นส่วนจดทะเบียน ต้องมีรายการย่อตามที่กำหนดในแบบ ๑(๒) บริษัทจำกัด ต้องมีรายการย่อตามที่กำหนดในแบบ ๒(๓) บริษัทมหาชนจำกัด ต้องมีรายการย่อตามที่กำหนดในแบบ ๓(๔) นิติบุคคลที่ตั้งขึ้นตามกฎหมายต่างประเทศต้องมีรายการย่อตามที่กำหนดในแบบ ๔(๕) กิจการร่วมค้าตามประมวลรัษฎากร ต้องมีรายการย่อตามที่กำหนดในแบบ๕ข้อ ๓ห้างหุ้นส่วนจดทะเบียน บริษัทจำกัดนิติบุคคลที่ตั้งขึ้นตามกฎหมายต่างประเทศ และกิจการร่วมค้าตามประมวลรัษฎากรที่ลักษณะหรือสภาพธุรกิจไม่เป็นกิจการที่ไม่มีส่วนได้เสียสาธารณะตามที่กำหนดในมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะที่สภาวิชาชีพบัญชีประกาศกำหนดต้องจัดทำงบการเงินที่มีรายการย่อตามที่กำหนดในแบบ ๓ข้อ ๔ห้างหุ้นส่วนจดทะเบียน บริษัทจำกัดนิติบุคคลที่ตั้งขึ้นตามกฎหมายต่างประเทศ และกิจการร่วมค้าตามประมวลรัษฎากรที่ลักษณะหรือสภาพธุรกิจเป็นกิจการที่ไม่มีส่วนได้เสียสาธารณะ ตามที่กำหนดในมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะที่สภาวิชาชีพบัญชีประกาศกำหนดแต่มีความประสงค์จะจัดทำบัญชีและงบการเงินตามมาตรฐานการรายงานทางการเงินที่สภาวิชาชีพบัญชีประกาศกำหนดโดยอ้างอิงมาตรฐานการรายงานทางการเงินระหว่างประเทศ(International Financial Report Standard : IFRS)ต้องจัดทำงบการเงินที่มีรายการย่อตามที่กำหนดในแบบ ๓ข้อ ๕ผู้มีหน้าที่จัดทำบัญชีที่จัดทำงบการเงินตามแบบ ๓ให้เลือกแสดงงบกำไรขาดทุนเบ็ดเสร็จแบบใดแบบหนึ่ง ดังต่อไปนี้(๑) แบบจำแนกค่าใช้จ่ายตามลักษณะของค่าใช้จ่าย แสดงแบบงบเดียว(๒) แบบจำแนกค่าใช้จ่ายตามลักษณะของค่าใช้จ่าย แสดงแบบสองงบ(๓) แบบจำแนกค่าใช้จ่ายตามหน้าที่ - แบบขั้นเดียว แสดงแบบงบเดียว(๔) แบบจำแนกค่าใช้จ่ายตามหน้าที่ - แบบขั้นเดียว แสดงแบบสองงบ(๕) แบบจำแนกค่าใช้จ่ายตามหน้าที่ - แบบหลายขั้น แสดงแบบงบเดียว(๖) แบบจำแนกค่าใช้จ่ายตามหน้าที่ - แบบหลายขั้น แสดงแบบสองงบข้อ ๖ห้างหุ้นส่วนจดทะเบียน บริษัทจำกัดนิติบุคคลที่ตั้งขึ้นตามกฎหมายต่างประเทศ และกิจการร่วมค้าตามประมวลรัษฎากรที่จัดทำงบการเงินตามแบบ ๑ แบบ ๒ แบบ ๔ และแบบ ๕ ตามลำดับ ให้เลือกแสดงงบกำไรขาดทุนแบบใดแบบหนึ่งดังต่อไปนี้(๑) แบบจำแนกค่าใช้จ่ายตามลักษณะของค่าใช้จ่าย(๒) แบบจำแนกค่าใช้จ่ายตามหน้าที่ - แบบขั้นเดียว(๓) แบบจำแนกค่าใช้จ่ายตามหน้าที่ - แบบหลายขั้นข้อ ๗ในกรณีที่ลักษณะหรือสภาพของธุรกิจไม่มีรายการที่ต้องแสดงรายการย่อครบตามแบบที่กำหนดไว้ก็ให้งดเว้นไม่ต้องแสดงรายการย่อที่ไม่มีดังกล่าวข้อ ๘[๒] กรณีที่มาตรฐานการรายงานทางการเงินกำหนดให้มีการแสดงรายการที่แตกต่างหรือนอกเหนือจากรายการที่กำหนดไว้ตามแบบที่แนบท้ายประกาศฉบับนี้ให้ผู้มีหน้าที่จัดทำบัญชีปฏิบัติตามมาตรฐานการรายงานทางการเงิน หรือให้แสดงรายการดังกล่าวรวมอยู่ในกลุ่มของรายการตามแบบที่แนบท้ายประกาศฉบับนี้โดยพิจารณาให้เหมาะสมกับประเภทและลักษณะของรายการรวมทั้งให้แสดงรายละเอียดเพิ่มเติมในหมายเหตุประกอบงบการเงินด้วยข้อ ๙ประกาศนี้ให้ใช้บังคับสำหรับการจัดทำงบการเงินซึ่งมีรอบปีบัญชีเริ่มต้นในหรือหลังวันที่๑ มกราคม พ.ศ. ๒๕๕๔ เป็นต้นไปประกาศณ วันที่ ๒๘ กันยายน พ.ศ. ๒๕๕๔บรรยงค์ ลิ้มประยูรวงศ์อธิบดีกรมพัฒนาธุรกิจการค้า[เอกสารแนบท้าย]๑. งบการเงินของห้างหุ้นส่วนจดทะเบียน (แบบ ๑)๒. งบการเงินของบริษัทจำกัด (แบบ ๒)๓.[๓]งบการเงินของบริษัทมหาชนจำกัด (แบบ ๓)๔. งบการเงินของนิติบุคคลที่ตั้งขึ้นตามกฎหมายต่างประเทศ (แบบ ๔)๕. งบการเงินของกิจการร่วมค้าตามประมวลรัษฎากร (แบบ ๕)(ดูข้อมูลจากภาพกฎหมาย)ประกาศกรมพัฒนาธุรกิจการค้าเรื่อง กำหนดรายการย่อที่ต้องมีในงบการเงิน (ฉบับที่ ๒) พ.ศ. ๒๕๕๙[๔]ข้อ๓ประกาศนี้ให้ใช้บังคับสำหรับการจัดทำงบการเงินซึ่งมีรอบปีบัญชีเริ่มต้นในหรือหลังวันที่๑ มกราคม ๒๕๖๐ เป็นต้นไปชนิกา/จัดทำ๘ ธันวาคม ๒๕๕๙[๑] ราชกิจจานุเบกษาเล่ม ๑๒๘/ตอนพิเศษ ๑๓๒ ง/หน้า ๕/๗ พฤศจิกายน ๒๕๕๔[๒] ข้อ ๘ แก้ไขเพิ่มเติมโดยประกาศกรมพัฒนาธุรกิจการค้าเรื่อง กำหนดรายการย่อที่ต้องมีในงบการเงิน (ฉบับที่ ๒) พ.ศ. ๒๕๕๙[๓] งบการเงินของบริษัทมหาชนจำกัด (แบบ ๓)แก้ไขเพิ่มเติมโดยประกาศกรมพัฒนาธุรกิจการค้า เรื่องกำหนดรายการย่อที่ต้องมีในงบการเงิน (ฉบับที่ ๒) พ.ศ. ๒๕๕๙[๔] ราชกิจจานุเบกษาเล่ม ๑๓๓/ตอนพิเศษ ๒๖๗ ง/หน้า ๑๒/๒๑ พฤศจิกายน ๒๕๕๙